Лондон конвенциясе (1793)

1793 елгы Лондон конвенциясе — Бөекбритания белән Россия империясенең инкыйлаби Франциягә каршы бергәләп хәрәкәт итү турында килешүе.

 Тарих 
1793 елның (25) мартында Лондонда кул куелган. Бөекбритания ягыннан чит ил эшләре буенча статс-сәркатип лорд У.У. Гренвилл, Россия империясе ягыннан Бөекбританиядәге гадәттән тыш илче һәм вәкаләтле министр, рус-британ якынаюын актив яклаучы С.Р. Воронцов имзалаган.

Франциянең якобинчылар хөкүмәтенә тискәре бәя куючы преамбуладан  һәм 6 маддәдән тора.
1793 елгы Лондон конвенциясе күбесенчә декларатив төрдә була: яклар киләчәктә хәрби берлек төзү нияте булу турында белдерәләр, Франция белән аерым-аерым сугыш хәрәкәтләре алып бару һәм аларны үзара килешеп туктату турында килешенәләр.

Конвенция ике илнең барлык портларын француз караблары өчен ябык дип игълан итә, бер якка да кушылмаган илләргә Франция белән сәүдә итүне тыя (мәсәлән, Екатерина II фәрманы белән Дания һәм Швециянең караблары тоткарлана).

Конвенция шулай ук 1766 елгы дуслык һәм коммерция турында Россия-Британия трактатын торгыза (беренче сәүдә килешүе конвенция белән бер көнне имзалана).

Бөекбритания өчен 1793 елгы Лондон декларациясен имзалау аның Россия империясенә каршы гомуми сәясәтеннән читкә китү булып тора. Бөекбритания Россия империясенең Франциягә каршы 1нче коалициядә катнашуына өмет итә. 
Екатерина II, сүздә уртак максатка (Англия  Георг V сүзләренчә, француз инкыйлабын — явызлыкны Аурупада таратуга киртә кую) тугърылык саклаган хәлдә, Бөекбритания Россия империясенә сизелерлек акчалата субсидия түләсен дигән шарт куеп, сөйләшүләрне озакка суза.

Конвенциядә телгә алынган Россия империясе белән Бөекбритания арасындагы берлек һәм оборона килешүенә 1795 елның  (18) февралендә кул куела.

 Чыганаклар 
 Большая российская энциклопедия. В 35 томах. Том 18 (Ло-Ма). М.: НИ БРЭ, 2011. ISBN 978-5-85270-351-4

 Әдәбият 
 Полное собрания законов Российской империи. Собрание 1-е. Т. 23. № 17109, 17305. СПб., 1830.
 Мартенс Ф.Ф. Собрание трактатов и конвенций, заключенных Россиею с иностранными державами. Т. 9 (10). СПб., 1892.
 Виноградов В.Н. Дипломатия Екатерины Великой. Екатерина II и Французская революция. «Новая и новейшая история», 2001, № 6.
 Мэхэн А.Т. Влияние морской силы на Французскую революцию и Империю. Т. 1. СПб., 2002.

 Сылтамалар 

 Моны да карагыз 
 1915 елгы Лондон декларациясе
 Лондон конвенциясе
 Лондон килешүе

 Искәрмәләр 

Төркем:Россия империясенең халыкара килешүләре
Төркем:Бөекбританиянең халыкара килешүләре
Төркем:1793 ел